
RAPORT DE SPECIALITATE

Privind atribuirea în folosință gratuită prin încheierea unui contract de comodat pentru spațiile cu altă destinație SAD 1 și SAD 4,  situate in Timișoara str. A. Pacha nr. 1, pe o perioadă de un an, către UNIUNEA SCRIITORILOR DIN ROMÂNIA FILIALA TIMIȘOARA
             Având în vedere expunerea de motive nr. SC2018-028247/27.11.2018 a Primarului Municipiului Timișoara, dl. Nicolae Robu  și Proiectul de hotărâre  privind atribuirea în folosință gratuită cu contract de comodat a spațiului cu altă destinație  situat în Timișoara, str. Augustin Pacha nr. 1 pe o perioadă de un an, către Uniunea Scriitorilor din România Filiala Timișoara, facem următoarele precizări :
           Prin cererea cu numărul SC2018-025592/31.10.2018, Uniunea Scriitorilor din România Filiala Timișoara a solicitat înnoirea contractului de folosință gratuită/comodat pentru spațiile SAD 1 și SAD 4 situate în imobilul din Timișoara, str. Augustin Pacha ( fosta Rodnei ) nr. 1, spații în care își desfășoară activitatea încă din anul 1949, redacția revistei Orizont, respectiv, Filiala Timișoara a Uniunii Scriitorilor din România.
	Aceste spații sunt: SAD 1 compus la etajul I, 8 spații și în comun cu SAD 2,3,4 în cotă 33,22%, hol, debara și wc; la mezanin în comun cu SAD 2,3,4 în cotă de 33,22 %, debara; la parter în comun cu SAD 2,3,4,9,10 în cotă de 18,96%: un hol, având 2,80 % și 60/2153 mp în proprietate Statului Român și  SAD 4 compus: la etajul I din 2 spații și în comun cu  SAD 1, 2, 3 în cotă de 15,55 % hol, debara și wc; la mezanin în comun cu SAD 1, 2, 3 în cotă de 15,55 %, o debara; la parter în comun cu SAD 1, 2, 3, 9 și 10: un hol, având 1,31% p.c. și 28/2153 m.p, în proprietatea statului Român, înscris în CF-ul nr. 126212, nr. Top 332/XLIX, respectiv nr. top 332/LII în suprafață utilă totală de 324 m.p.
 	Având   in   vedere  extrasul   din Procesul verbal al ședintei din 15.11.2018 a Comisiei de analiză a spațiilor cu altă destinație decât aceea de locuință, prin care comisia a hotărât atribuirea în folosință gratuită cu contract de comodat pe o perioadă de un an, cu posibilitatea de prelungire a acestuia prin act adițional ( cu condiția ca cererea de prelungire să fie făcută înaintea termenului de expirare a contractului de comodat). 
Spațiul a fost verificat prin adresele:
- SC 2018-25592/ 28.11.2018 Serviciul Juridic;
- SC 2018-25592/ 27.11.2018 Compartimentul Administrare Fond Funciar; 
- SC 2018-25592/13.11.2018 Biroul Clădiri Terenuri;
Spațiul cu altă destinație SAD 4, situat in Timișoara,  str. A. Pacha nr. 1, inscris in CF nr. 126212, nr. top 332/LII, situat la mezanin, parter și etajul I al imobilului cu intrare din stradă, este liber de sarcini. SAD 1 inscris in CF nr. 400874-C1-68 (Cf vechi nr. 126212), nr. top 332/XLIX, situat la mezanin, parter și etajul I al imobilului cu intrare din stradă în conformitate cu adresa Serviciului Juridic nr. SC2018-25592/28.11.2018 figurează dosar nr. 325/30/2010- având ca obiect obligarea la acordarea ca măsură reparatorie prevăzută de Legea 10/2001, în echivalent, prin compensare a imobilului situat în Timișoara, str. A Pacha nr.1, SAD 1. Având în vedere acest aspect contractul de comodat va cuprinde o clauză cu privire la încetarea contractului fără despăgubiri în cazul în care va schimba proprietarul. 
	În conformitate cu prevederile art.36. alin.2 lit.(c) din Legea nr. 215/2001 privind administraţia publică locală republicată și modificată;
	În temeiul art.45 din Legea nr. 215/2001 privind administraţia publică locală, republicată şi modificată;
Având în vedere prevederile legale expuse în prezentul raport, apreciem că Proiectul de hotărâre privind atribuirea în folosință gratuită prin încheierea unui contract de comodat pentru spațiile cu altă destinație SAD 1 și SAD 4,  situate in Timișoara str. A. Pacha nr. 1, pe o perioadă 
de un an, în baza unui contract de comodat, încheiat cu Uniunea Scriitorilor din România Filiala Timișoara, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

